Marcellino

Marcellino Victor John Lefrand () kondhang kanthi jeneng Marcellino. Marcellino iku salah sijiné juru main sinétron Indonésia.

 Karir 
Jeneng Marcellino wiwit misuwur nalika dhèwèké dadi finalis coverboy "Aneka Ria". Sawisé iku, Marcellino banjur dadi modhel catwalk lan fotomodel. Wiwitan kariré dadi pemeran filem ya iku nalika Marcell dadi bintang ing sinétron laga, kaya ta filem kang judhule Jackie, Jaclyn 1 & 2, Deru Debu (bareng karo Willy Dozan), lan Raja Jalanan. Marcell duwé katrampilan ing seni beladiri judo, malah bapaké tau duwé salah sawijiné dojo. Aksiné ing layar kaca kondhang nalika akting dadi bapaké Lala kang diperanaké karo Marshanda ing sinétron Bidadari. Saliyané Bidadari, Marcell uga tau main ing sinétron kang paling dawa ing Indonésia ya iku sinétron Tersanjung 6.

Lulusan Fakultas Hukum Universitas Sam Ratulangi, Manado, iki uga dadi penyanyi. Marcell tau nggabung ing grup Amartya, bareng karo Anjasmara dan Tia Ivanka.
Wiwit taun 2009, Marecellino mulang ing almamateré dadi dhosen Hukum Internasional lan Hukum Kemanusiaan.thejakartapost.com(dipunundhuh tanggal 27 Juli 2011)

 Kauripan pribadi 
Marcell nikah karo mantan VJ MTV Indonésia, Dewi Rezer. Marcell wis pacaran karo Dewi Rezer kang suwéné nganti telung taun. Leloroné nikah ing kapel Hotèl Tirta Bali International, Uluwatu, Jimbaran, Bali nalika tanggal 18 Juli 2007. Anak kang sepisanan saka pernikahan iki duwé jeneng Marcell Brineth Reyney Lefrand, kang lair nalika tanggal 21 Dhésèmber 2007 ing Rumah Sakit Puri Cinere.kapanlagi.com(dipunundhuh tanggal 27 Juli 2011)

 Cathetan suku 

Kategori:Tokoh Minahasa
Kategori:Tokoh saka Manado
Kategori:Aktor Indonésia
Kategori:Penyanyi Indonésia
Marcellino
Kategori:Éropah-Indonésia
Kategori:Tokoh Katolik Indonésia
Kategori:Lair 1974